Santa Maria in Montesanto
Santa Maria in Montesanto je barokna crkva u strogom historijskom centru Rima, na Piazza del Popolo.

Crkva je poznata kao blizanac crkve Santa Maria dei Miracoli koja leži s druge strane ulice Via del Corso.

Historija 
Papa Aleksandar VII. želio je uljepšati trg, pa je zbog tog 1658. angažirao arhitekta Carla Rainaldia da mu napravi projekte za dvije crkve.

Od 1662. do 1667. Carlo Rainaldi je radio na gradnji te crkve.  Kad je papa umro 1667. posao na daljnjoj gradnji tih dviju crkava povjeren je Berniniju i Carlu Fontani, koji su poprilično izmjenili Carlove ideje ali ne i osnovnu zamisao.

Kako je papa Aleksandar VII. želio napraviti trijumfalni ulazak u grad, Rainaldi je trebao napraviti da crkve izgledaju simetrično, iako to nije bilo moguće jer je parcela na kojoj se gradila Santa Maria in Montesanto - bila manja. On se ingeniozno dosjetio kako da rješi taj problem pa je njoj projektirao eliptoidnu kupolu, fizički manju, ali vizualno istu, dok je na projektu za blizanku Santa Maria dei Miracoli predvidio klasičnu kružnu kupolu.

Tako te dvije crkve na prvi pogled izgledaju potpuno isto, iako zapravo to nisu, jer je parcela na kojoj je podignuta Santa Maria in Montesanto manja.

Izvori

Vanjske veze 
 
 Santa Maria in Montesanto 

Maria
Maria
Kupole